**ATEITINIKŲ FEDERACIJOS RAŠINIŲ IR PIEŠINIŲ KONKURSO „ĮKVĖPTI ATEITIES“ NUOSTATAI**

**I SKYRIUS**

 **BENDROJI DALIS**

**1. Konkurso organizatorius – Ateitininkų federacijos valdyba.**

**2. Konkurso idėja – švenčiant Lietuvos valstybingumo šimtmečio jubiliejų,** ugdyti patriotiškai nusiteikusius ateitininkus, pasirengusius aktyviai ir kūrybiškai įsijungti į visuomeninę, kultūrinę, intelektinę bei pilietinę veiklą viešojoje erdvėje.

**3.** Šie nuostatai reglamentuoja konkurso tikslus ir uždavinius, konkurso dalyvius, konkurso organizavimo tvarką, reikalavimus darbams, konkurso darbų vertinimą, apdovanojimų tvarką ir kitas sąlygas.

**II SKYRIUS**

**KONKURSO TIKSLAS IR UŽDAVINIAI**

**4. Konkurso tikslas – s**tiprinti moksleivių ir studentų ateitininkų gebėjimą mąstyti apie savo tėvynės ateitį, kūrybiškai perteikti Lietuvos meilę, polinkį tobulinti savo aplinką, gebėjimą įsipareigoti bendram tikslui ir atskleisti organizacijos naudą jų krikščioniškam gyvenimui.

5. Konkurso uždaviniai:

5.1. Apmąstant Tėvynės valstybingumo atkūrimo šimtmetį, savo kūrybines galias nukreipti į valstybės ir mūsų organizacijos ateities planavimą;

5.2. Sustiprinti mokinių ir studentų suvokimą apie istorijos sampratą ir krikščioniškas vertybes;

5.3. Lavinti mokinių ir studentų kūrybiškumą.

**III SKYRIUS**

 **KONKURSO DALYVIAI**

6. Konkursas skirtas ateitininkams.

7. Dalyviai skirstomi į 4 amžiaus kategorijas:

7.1. 1-4 klasių mokiniai;

7.2. 5-8 klasių mokiniai;

7.3. 9-12 klasių mokiniai;

7.4. Studentai.

**IV SKYRIUS**

**KONKURSO ORGANIZAVIMO TVARKA**

8. Konkursas vyks 2018 m. balandžio 7 d. – 2018 m. birželio 7 d.

9. Rašiniai ir piešiniai konkursui priimami iki 2018 m. birželio 7 d. (imtinai). Vėliau gauti darbai nebus vertinami.

10. Rašinius WORD formatu siųsti el. paštu af@ateitis.lt. Piešinius siųsti adresu Aušros vartų g. 12, Vilnius.

**V SKYRIUS**

**REIKALAVIMAI DARBAMS**

11. **Reikalavimai rašiniams:**

11.1. Kiekvienas dalyvis gali pateikti tik po vieną vienos rūšies darbą;

11.2 Rašinys turi būti originalus ir autentiškas;

11.3. Žanras neribojamas. Skatinama įvairovė: analitinis rašinys, publicistinis straipsnis, esė, eilėraštis ir kt.;

11.4. Rašinys neturi viršyti 4 lapų;

11.5. Rašinys turi būti parašytas taisyklinga lietuvių kalba;

11.6. Pateikiant rašinį nurodomas autoriaus vardas, pavardė, telefonas, el. paštas, darbo pavadinimas, kuopa/korporacija.

11.6. Šrifto dydis – 12, šriftas – „Times New Roman“.

**12. Reikalavimai piešiniams:**

12.1. Dydis neribojamas;

12.2. Piešinys gali būti kuriamas bet kokia technika;

12.3. Darbas privalo būti estetiškas, tvarkingas;

12.4. Kiekvienas dalyvis gali pateikti tik po vieną vienos rūšies darbą;

12.5 Pateikiant piešinį nurodomas autoriaus vardas, pavardė, telefonas, el. paštas, darbo pavadinimas, kuopa/korporacija.

**VI SKYRIUS**

**KONKURSO DARBŲ VERTINIMAS**

**13.** Rašinius ir piešinius vertina vertinimo komisija (toliau – Komisijos), sudaryta iš ne mažiau nei 3 narių. Komisijų sudėtį tvirtina konkurso organizatorius.

14. Komisija ne vėliau kaip iki š. m. liepos 1 d. atrenka po tris geriausius darbus iš kiekvienos amžiaus kategorijos.

15. Vertinant darbus, bus vadovaujamasi šiais kriterijais:

15.1. Temos suvokimas ir originalumas;

15.2. Kūrybiškumas ir meninė raiška;

15.3. Gebėjimas kritiškai vertinti.

**VII SKYRIUS**

 **APDOVANOJIMAI**

16. Nugalėtojai bus viešai apdovanojami AF Sąskrydžio metu, liepos 7 dieną.

17. Nugalėtojai bus apdovanojami diplomais ir piniginiais prizais.

18. Geriausi rašiniai bus spausdinami žurnale „Ateitis“.

**VIII SKYRIUS**

**KITOS SĄLYGOS**

19. Konkurso organizatoriai pasilieka teisę panaudoti atsiųstus konkursui darbus (nurodant autorių). Autorių sutikimu su šiomis sąlygomis laikomas darbų atsiuntimas į konkursą ir duomenų apie autorių pateikimas.

20. Konkurso dalyvių darbai negrąžinami.